സ്വാതന്ത്ര്യ സമരത്തോട് മുഖം തിരിഞ്ഞു നിന്ന ആശയങ്ങളേയും നേതാക്കളേയും മഹത്വവത്കരിക്കുന്ന നിലപാട് ഉണ്ടാകില്ലെന്ന് മുഖ്യമന്ത്രി പിണറായി വിജയന് തിരുവനന്തപുരം: സ്വാതന്ത്ര്യ സമരത്തിന് മുഖംതിരിഞ്ഞുനിന്ന ആശയങ്ങളെയും നേതാക്കളെയും മഹത്വവത്കരിക്കുന്ന നിലപാട് ഉണ്ടാകില്ലെന്ന് മുഖ്യമന്ത്രി പിണറായി വിജയന്. .കണ്ണൂര് സര്വ്വകലാശാലയുടെ സിലബസില് ആര്എസ്എസ് നേതാക്കളുടെ പുസ്തകങ്ങള് ഉള്പ്പെടുത്തിയതുമായി ബന്ധപ്പെട്ട വിവാദത്തില് പ്രതികരിക്കുകയായിരുന്നു മുഖ്യമന്ത്രി. ഏത് പ്രതിലോമകരമായ ആശയങ്ങളും പരിശോധിക്കേണ്ടി വരും. എന്നാല് അതിനെ മഹത്വവത്കരിക്കരുതെന്നും മുഖ്യമന്ത്രി പറഞ്ഞു നിര്ദ്ദേശിക്കപ്പെട്ട പാഠഭാഗങ്ങളില് ഏതെങ്കിലും ഒഴിവാക്കപ്പെടേണ്ടതുണ്ടെങ്കില് ഒഴിവാക്കാനും, കൂട്ടിച്ചേര്ക്കേണ്ടതുണ്ടെങ്കില് കൂട്ടിച്ചേര്ക്കാനും സര്വ്വകലാശാല നടപടിയെടുക്കുമെന്ന് ഉന്നത വിദ്യാഭ്യാസ മന്ത്രി ഡോ. ആര് ബിന്ദു അറിയിച്ചു. സിലബസ് സംബന്ധിച്ച് വിവാദമുയര്ന്ന സാഹചര്യത്തില് സിലബസ് പുന:പരിശോധിക്കുമെന്നും മന്ത്രി പറഞ്ഞു.